สวัสดีค่ะ หนูมีตุ่มขึ้นเยอะมากๆที่บริเวณอวัยวะเพศ รู้สึกระคายเคืองบ้างเป็นบางครั้ง และมีตกขาวสีออกเหลืองอมเขียว แล้วก็ที่บริเวณปากช่องคลอดมีเหมือนติ่งเนื้อขึ้น หนูอยากรู้ว่าร่างกายหนูผิดปกติหรือเปล่าคะ ทั้งที่หนูยังอายุไม่ถึง18 และยังไม่เคยมีเพศสัมพันธ์ หรือสอดใส่อะไรเข้าไปในช่องคลอดเลย
สวัสดีค่ะ ตุ่มที่อวัยวะเพศหญิง สามารถเกิดได้จากหลายสาเหตุ เช่น ถุงน้ำบางชนิด, ก้อนจากต่อมไขมัน, ก้อนจากเส้นเลือดดำโป่งพอง, ก้อนจากขนคุด, ก้อนมะเร็ง, หูดหงอนไก่ เป็นต้นส่วนการตกขาวแบ่งเป็น 2แบบ คือ-ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น-ตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้น**กรณีของ นั้นคิดว่า คิดว่าเป็นอาการตกขาวที่ผิดปกตินะคะ แต่ยังไม่สามารถระบุสาเหตุได้ค่ะแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะ.อีกทั้งแนะนำให้ ไปพบแพทย์เพื่อรับการวินิจฉัยและรักษาต่อไปค่ะ